Р Е Ш Е Н И Е

гр. ЛЕВСКИ, _30.09._  2008 г.

В ИМЕТО НА НАРОДА

	Левченски районен съд в съдебно заседание на _двадесет и четвърти септември_ две хиляди и осма година в състав:

ПРЕДСЕДАТЕЛ: ПАЛМИРА АТАНАСОВА
    СЪДЕБНИ ЗАСЕДАТЕЛИ:

при секретаря _Янка Димитрова_ и в присъствието на прокурора __, като   разгледа докладваното от съдия Атанасова гр. дело №_20084410100327_ по описа за _2008_ год., за да се произнесе, взе предвид следното:
	Производството е по реда на чл. 228 във вр. с 232 от ЗЗД.
	В Районен съд Левски е постъпила искова молба от “Н.”- ЕАД гр. С., в която твърдят, че с ответника имат сключен договор за наем  за помещение, намиращо се в гр. Б., *. Твърдят, че за периода  от м. май 2007 г. до м. октомври 2007 г. ответника дължи наем общо в размер на 213,38 лв. и въпреки многократните покани да внесе дължимите суми, ответникът не го е сторил.
Моли съда да постанови решение, с което да осъди ответника да заплати дължимите суми като наем за отдаденото под наем помещение, както и да плати направените деловодни разноски.
	Ответникът – редовно призован,   не се явява в съдебно заседание не е взел становище по иска.
	Съдът, като прецени събраните по делото доказателства, приема за установено следното:
	Представено е копие от договор за наем сключен между страните по делото, от който се установява, че на наемателят е предоставено посоченото в исковата молба помещение на ищеца, като ответника е следвало да заплаща месечен наем.
	Представена е счетоводна справка за дължимите от ответника на ищеца суми.
	Ищцовата страна е изпратила съобщение до ответника, че в 7-дневен срок от получаване на същото следва да внесе дължимия наем и консумативи по сключения договор.
	Съдът приема за безспорно установено, че е сключен договор за наем между “Н.“ ЕАД и ответника. Ищеца е предоставил на ответника за възмездно ползване посоченото в исковата молба помещение. Тъй като е постигнато съгласие между страните относно елементите на договора, е създадено наемно правоотношение. Наемодателят се е задължил да предаде помещението, предмет на договора, във вид, отговарящ на предназначението му, а наемателят – да заплаща своевременно наемната цена, разходите за текущ ремонт, осветление, отопление, вода, такси – консумативи, свързани с използването на помещението. 
	С оглед на събраните по делото доказателства съдът приема, че искът е основателен и доказан. Ответника не е представил каквито и да било доказателства, че е платил задълженията си към ищеца. При това положение следва ответника да бъде осъден да заплати на ищеца дължимия наем така както е посочено в исковата молба.,  както и деловодни разноски в размер на 50 лева, представляващи платената от Н. ЕАД държавна такса. 
	Предвид изложеното, съдът
Р Е Ш И :
	ОСЪЖДА А.С. с ЕГН * от гр. Б. * да заплати на “Н.” ЕАД гр.С. *, представлявано от Л. В. – гл. изп. Д., дължимия наем за периода  от м. май 2007 г. до м. октомври 2007 г., общо в размер на 213,38 лв., както и деловодни разноски  в размер на 50 лева. 
	РЕШЕНИЕТО подлежи на обжалване пред ПОС в двуседмичен срок от връчването му на страните.
 
				РАЙОНЕН СЪДИЯ: